
USPJEŠNO POLUGODIŠNJE RAZDOBLJE 


Na dnevnom redu sjedni- 
ce Općinskog vijeća u Rado- 
boju, održanoj posljednjeg 
dana mjeseca srpnja našlo se 
i izvješće o radu općinskog 
načelnika Anđelka Topolovca, 
U prvoj polovici 2012. godine. 
Nabrajajući aktivnosti koje su 
se u tom razdoblju održavale 
u Općini Radoboj, načelnik je 
posebno istaknuo suradnju 
sa nadležnim službama Kra- 
pinsko-zagorske županije te 
s državnim institucijama što 
je rezultiralo financiranjem ili 
sufinanciranjem određenih 
projekata. Tako je iz Zupanije 
dobiveno 35.000 kn za sanaci- 
ju nerazvrstanih cesta, za kapi- 
talna ulaganja u vodoopskrbu 
90.000 kn za uređenje groblja 
40.000 kn, te posebnom po- 
moći u iznosu od 8.000 kn. 
Zahvaljujući suradnji sa držav- 
nim institucijama dovršena je 
najveća dionica rekonstrukci- 
je Rimske ceste, obavljani su 
radovi na uređenju Pokazno- 
adukativnog centra, u tijeku je 
akcija na uređenju pješačkih i 
biciklističkih staza te izgrad- 
nja ceste prema Planinarskom 
domu na Strahinjčici, izrađena 
je projektna dokumentacija za 
proširenje i adaptaciju škole u 
Radoboju, a pri kraju je i ure- 
đenje zgrade Zavičajne zbirke. 

Kako bi se mogli ostvariti 
pojedini projekti, potrebno 


je pripremiti potrebnu doku- 
mentaciju i osigurati potrebna 
sredstva. S tim ciljem izrađena 
je prijava na dodjelu sredstava 
iz IPARD mjera za financiranje 
izgradnje ceste prema Plani- 
narskom domu, poslane su 
prijave na raspisane natječaje 
Ministarstva turizma, kulture i 
regionalnog razvoja, s Agenci- 
jom za pravni promet u tijeku 
su aktivnosti za realizaciju pro- 
jekta poticajne stanogradnje. 


Pored toga radilo se na 
uređenju društvenog doma 
na Bregima Radobojskim, ku- 
pljeno je zemljište i počela je 
izgradnja igrališta u Radoboj- 
skom Strahinju, sanirane su 
udarne rupe na nerazvrstanim 
cestama, nastavljena je re- 
konstrukcija vodoopskrbnog 
sistema, pa je tako kupljeno 
zemljište za izgradnju vodo- 
spreme iznad zaselka Košutići, 
radilo se na izmjenama ur- 
banističkog plana, uređivane 
su nerazvrstane prometnice i 
košena trava uz njih, te su ure- 
đivane javne zelene površine 
i sanirana divlja odlagališta 
otpada. 


Sve te aktivnosti iziskiva- 
le su i utrošak znatnih finan- 
cijskih sredstava.Tako je za 
aktivnosti dobrovoljnih _va- 
trogasnih društava isplaćeno 
ukupno 243.400 kn, 124.670 
kuna utrošeno je za izradu pro- 


jektne dokumentacije, za odr- 
žavanje komunalne infrastruk- 
ture otišlo je daljnjih 499.688 
kuna, zimsko čišćenje promet- 
nica, njihova sanacija prijevoz 
kamenog materijala i košnja 
trave u prvoj je polovici godi- 
ne Općinu je stajalo 890.770 
kuna, za javnu rasvjetu trebalo 
je ukupno potrošiti 435.490 
kuna, a za sufinanciranje dječ- 
jih vrtića 279.000 kuna. lako su 
se prihodi u prvoj polovici ove 
godine povećali za 34,67% u 
odnosu na isto razdoblje proš- 
le godine Općina je u tom raz- 
doblju zabilježila proračunski 
manjak u iznosu od 183.558 
kuna, koji će biti pokriven pri- 
hodima u drugom polugodi- 


štu. Uz izvorne prihode i one iz 
Županije Općina Radoboj do 
kraja godine očekuje tako oko 
970.000 kuna tekuće pomoći 
te 200.000 kuna kapitalne po- 
moći, od Fonda za energetsku 
učinkovitost očekuje se oko 
220.000 kuna, a planira se i pri- 
hod od komunalne naknade u 
iznosu od 239.000 kuna. 

Općinski vijećnici na sjed- 
nici su se pohvalno izrazili o 
izvješću općinskog načelnika, 
jer se unatoč velikim teškoća- 
ma odvijaju zadovoljavajuće 
aktivnosti, što je dokaz da nije 
sve u novcu već da je potreb- 
na i dobra organizacija posla. 
(vir) 


Vijećnik s liste HDZ-a u 
Općinskom vijeću Radoboj 
Matija Oraić, zbog prezauze- 
tosti poslom i školovanjem 
podnio je ostavku na tu duž- 
nost. Na njegovo mjesto doš- 
la je na prijedlog Općinske 
organizacije HDZ-a Kristina 
Jurinjak.  Svečanu prisegu 
dala je pred predsjednikom i 
ostalim članovima Općinskog 
vijeća na sjednici održanoj 31. 
srpnja 2012. Dužnost vijećni- 
ce obavljat će do isteka man- 
data ovog saziva koji ističe u 
svibnju iduće godine. 


Općinsko vijeće Radoboj 
tako se po broju žena u tom ti- 
jelu svrstalo među rijetke koje 
već sada ispunjava zakonsku 
odredbu o minimalnom broju 
pripadnica ljepšeg spola u ti- 
jelima lokalne samouprave. 


Kristina Jurinjak, dobila je mjesto uz iskusne starije kole- 
ge: Ladisalva Fruka i Josipa Potočkog. 


JAVNI RADOVI 
U JESENJU 


Na javnim radovima u općini Jesenje sada je 
osmero zaposlenih; prije tri mjeseca Općina je preko 
Zavoda za zapošljavanje zaposlila četiri osobe kojima 
se ugovor istječe krajem devetog mjeseca. U drugom 
krugu također su zaposlene 4 osobe na 3 mjeseca koje 
posao traže dulje od godinu dana. 


Svi oni rade na poslovima uređenja mjesta. U pro- 
teklom periodu, očišćeni su nogostupi, cesta na Brdu 
Jesenskom koja vodi prema Golubovcui slivnici uz nju, 
kompletno su očišćene podrumske prostorije Doma 
kulture, uređen je okoliš izvorišta vode, obnovljen je 
iuređen spomenik civilnim žrtvama II. svjetskog rata 
u Cerju, a ovih dana uređuje se mrtvačnica. 


Na mrtvačnici će biti obojena sva drvena stolarija, 
unutrašnjost, sanirana nastala oštećenja na fasadi, a 
zatim će kompletna fasada biti nanovo oličena. Uza 
svakodnevno održavanje zelenih površina, zaposleni 
na javnim radovima doprinose uređenju mjesta kako 
bi nam bilo ljepše i ugodnije živjeti. 


Grafička priprema i tisak: Papir market d.o.o. Krapina 


RADOBOJSKO-JESEJANSKI LIST 


Nakladnik: Općina Radoboj. Za nakladnika: Anđelko Topolovec 


UREDNIŠTVO: 

Branka Oslić, Ivan Habjanec, Ana Kranjčec, Ivan Maligec, Snježana Rihtar, Vinko Rihtar - glavni i odgovorni urednik. 

Lektor: Tanja Gregurović 

Adresa uredništva: Radoboj 8, 49232 Radoboj, tel: 049/349-110, fax: 049/349-109, e-mail: radobojski.listeradoboj.hr 
Gornje Jesenje 103, 49233 Gornje Jesenje, tel: 049/375-503, e-mail: jesenje 2 ojesenje.hr 


List je besplatan i izlazi mjesečno. 

NAŠI VATROGASCI NA ISPOMOĆI U 
GAŠENJU POŽARA KOD RIJEKE I SELCA 


Pee gama; : Ko sj 

S velikim požarom koji je buknuo iznad Selca, tri dana su se 
borili vatrogasci iz cijele Primorsko-goranske županije. Njima su 
pritekli u pomoć i vatrogasci iz kontinentalnog dijela naše ze- 
mlje. Zbog veličine fronte, požar je bilo teško obuzdati pa je iz 
glavnog vatrogasnog zapovjedništva upućen poziv zagorskim 
vatrogascima za pomoć. Nakon telefonskog poziva koji je stigao 
oko 23 sata, naši se vatrogasci okupljaju i kreću put Crikvenice, 
a ubrzo nakon dolaska u ranim jutarnjim satima počeli su gasiti 
požar. 


Gašenje je dodatno otežavala bura koja je pomogla brzom 
širenju požara, a istovremeno je onemogućila intervenciju kana- 
dera što je ionako premorenim vatrogascima dodatno otežavalo 
gašenje. Nakon cjelodnevnog napornog gašenja uz minimalni 
odmor, tek toliko da predahnu i okrijepe se, naši su vatrogasci 
bili na požarištu do kasnih večernjih sati, da bi se nakon toga 
sretno vratili svojim kućama. U gašenju požara sudjelovali su va- 
trogasci ZJVP-a 8, JVP-a Krapina 3, DVD-a Jesenje (Mirko Buzina, 
Martin Kranjčec, Saša Kranjčec i Neven Fruk), DVD-a Mače 1 va- 
trogasac te vozila DVD-a Krapina i Druškovec. | ova intervencija 
je pokazala da su naši vatrogasci spremni u bilo kojem trenutku 
odazvati se i pružiti pomoć u nedaćama ma gdje one bile. 


PRIPREMA SE IZGRADNJA 
SUMSKE CESTE 


Posljednjeg dana mjeseca kolovoza u prostorijama Općine 
Radoboj održan je sastanak predstavnika Hrvatskih šuma d.o.o. 
direkcija Zagreb i načelnika Anđelka Topolovca. Iz Hrvatskih šuma 
nazočili su Ivan Ištok član Uprave Hrvatskih šuma, Krunoslav Ja- 
kupčić voditelj Uprave šuma podružnica Zagreb, Ana Hercego- 
vac rukovoditelj odjela za ekologiju u Upravi šuma podružnica 
Zagreb, te Jolanda Vincelj upraviteljica Šumarije Krapina. 


Tema sastanka bila je: izgradnja šumske ceste Donji Kameneč- 
kim - Pisane pećine - Sekolje sjever. Istaknuta je važnost ove šum- 
ske ceste, jer će kao najkraća veza Radoboja i Jesenja, omogućiti 
brže gašenje eventualnih šumskih požara i otvoriti Strahinjčicu sa 
južne strane. Do realizacije radova biti će potrebno od posjednika 
šuma uz planiranu trasu ishodi suglasnost za izgradnju promet- 
nice. Hrvatske šume obvezale su se provesti potrebne radnje za 
ostvarenje ove ideje. 


Vrijednost radova planira se u iznosu od oko 300.000 kuna, 
a sredstva će osigurati Hrvatske šume u okviru plana uređenja 
šumskih puteva. Realizacijom ove akcije omogućiti će se bolje 
povezivanje općina Radoboj i Jesenje, brža i bolja intervencija 
vatrogasaca u slučaju požara i lakša eksploatacija šuma uz plani- 
ranu prometnicu. (M.M.) 


SANACIJA KLIZIŠTA NA 
PODRUČJU JESENJA 


Brdoviti teren i slojevita tla česti su uzroci pojave klizišta na 
području općine Jesenje. Klizišta stvaraju velike probleme na 
prometnicama zbog kojih je često nemoguće osigurati sigurno 
odvijanje prometa. U ovim ljetnim mjesecima vršeni su radovi 
na sanaciji klizišta u zaselku Osredečki i u predjelu Štubljenica 
na lokalnoj cesti koja spaja Gornje i Donje Jesenje. Na prvome 
klizištu zbog gibanja terena bila je ugrožena cesta i gospodarski 
objekt pa je trebalo pričekati ljepše vrijeme kako bi bila osigura- 
na mogućnost iskopa i izvedbe sanacije. Radove na tom klizištu 
izvodili su djelatnici MB Transgradnja iz Krapine i pred samim su 
završetkom. Vrijednost tih radova je 110 tisuća kuna, a financira- 
ni su iz proračuna Općine. 

Klizište na Štubljenici većih je razmjera te je bila potrebna 
zahtjevnija sanacija klizne površine. U donjem dijelu klizišta 
drenažni kanal za odvodnju podzemnih voda seže na dubinu 
od sedam metara. Prilikom iskopa dolazilo je do velikog odrona 
zemlje što je dodatno otežalo radove djelatnicima Milengrada 
iz Zlatara koji su izvodili radove na tom klizištu. Iskopom ka- 
nala u koji su postavljene drenažne cijevi i kamen, podzemne 
vode usmjerene su u sabirnu jamu i time će se spriječiti daljnji 
pritisak klizne površine na cestu. Nakon završetka sanacije klizi- 
šta, izvršit će se i rekonstrukcija i proširenje ceste na tom dijelu 
u dužini od 450 metara. Uz sanaciju klizišta i proširenje ceste, 
ugrađena je nova vodovodna cijev čime je nastavljena etapna 
rekonstrukcija vodovodne mreže u Gornjem Jesenju. Ukupna 
vrijednost ovih radova iznosi milijun kuna. Sanaciju klizišta i 
rekonstrukciju ceste financira ŽUC KZŽ-e, a radove na vodovod- 
noj mreži financira Općina Jesenje. 


E! 

OTVARAJU SE BICIKLISTIČKE STAZE 


Povodom Svjetskog dana 
bez automobila, Općina Ra- 
doboj u subotu 22. rujna 
otvara dvije biciklističke sta- 
ze; Rimsku i Mirna. Svečanost 
otvaranja održati će se u cen- 
tru Radoboja s početkom u 9 
sati i 30 minuta. 

Općina Radoboj poziva 
sve zainteresirane da dođu 
na otvaranje biciklističkih 


staza te da se potom pridruže 
akciji “Zagorski dan bez au- 
tomobila" čija će se završnica 
bitina nogometnom igralištu 
u Svetom Križu Začretje. 


Za sve koji će se tu naći 
priprema se besplatni ručak 
i piće.Dođite na otvaranje 
biciklističkih staza u Radoboj 
te manifestaciju “Zagorski 
dan bez automobila.“ (.M.M.) 


DRUŽENJE UZ DAN 
DOMOVINSKE ZAHVALNOSTI 


Na prostorima školskog igrališta u Radoboju u subotu 4. 
kolovoza održano je druženje mještana Općine Radoboj po- 
vodom Dana domovinske zahvalnosti. 

Druženje je organizirala Općinska organizacija HNS-a Ra- 
doboj. lako je to poslijepodne bilo jako vruće okupio se veliki 
broj građana koji su sudjelovali ili su bili samo promatrači ra- 
znih sportskih igara. Spomenimo da su održana natjecanja u 
malom nogometu, odbojci i belotu. Za sve koji su se tu okupili 
pripremljen je gulaš i uglavnom osvježavajući napitci. 

Uz članove i simpatizere HNS-a sportskim su se nadmeta- 
njima pridružili i članovi SDP-a, koalicijskog partnera HNS-a 
u Općini Radoboj. Pobjednici u natjecanju malog nogometa 
postali su juniori NK Radoboj, a najbolje su belu igrali su Z. 
Pospiš i B. Mišak. Druženje je uz glazbu potrajalo gotovo do 
ponoći, a neki od sudionika druženja nakon toga zaputili su se 
pješice prema svetištu Majke Božje Bistričke gdje su u nedjelju 
prisustvovali svetoj misi. (S.S.) 


Najviše pozornosti i ovom su prilikom 
pobudili malonogometni susreti. 


mea u 


Sudionici druženja posluženi su odličnim gulašom i osvježavajućim 
pićima. 


NOVO VODSTVO 
MLADEŽI HDZ-a 
RADOBOJ 


U prostorijama Vatrogasnog doma u Gor- 
njoj emnici ovog su se ljeta okupili članovi 

ladreži HDZ-a iz Općine Radoboj kako bi 
izabrali novo vodstvo i utvrdili pravce svog 
djelovanja. 


Za predsjednika je izabran Vedran Svedružić. Vedran živi 
na Radobojskim Bregima ima 22 godine, završio je srednju 
školu, smjer komercijalist, a od ove jeseni biti će polaznik Poli- 
tičke akademije Zaklade hrvatskog državno zavjeta. 


Nakon izbora novoizabrani predsjednik najavio je aktivniji 
društveno politički život, okupljanje mladih i njihovo uključi- 
vanje u rješavanja aktualnih pitanja, posebno onih vezanih uz 
život i rad mladih. 

U Općinski odbor izabrani su: Kristijan Laginja, dipl. ing. 
prom, Ivan Miljan, univ. Bacc. Ing. comp, Marko Veseljak, Kristi- 
na Jurinjak, Jurica Tušek, Tomislav Vuzem i Tomislav Vidović. 


Dužnost članova Nadzornog odbora obavljati će Viktorija 
Poljak, Vlatka Svedružić, bacc. ing. techn. inf i Marko Herak, 
bacc. ing. aedif. 

Izaslanici mladih općine Radoboj na Županijskoj skupštini 
biti će: Vedran Svedružić, Ivan Miljan, Jurica Tušek, Mario He- 
rak, Kruno Košutić, K Laginja, Kristina Jurinjak, Viktorija Poljak 
i Krunoslav Rukav. 

U nastojanju da u što većoj mjeri svojim djelovanjem do- 
prinesu razvoju Općine i stvaranju boljih uvjeta života novoi- 
zabrano vodstvo Mladeži HDZ-a poziva zainteresirane mlade 
u dobi od 18 do 35 godina da im se pridruže, a sve informacije 
mogu dobiti izravno kod predsjednika ili putem e-maila: 


vedran.svedružicehdz-radoboj.com.(D.K.) 


Članovi vodstva Mladeži HDZ-a Radoboj. 


JESENSKO SAKUPLJANJE 
GLOMAZNOG OTPADA 


Općina Radoboj i ove 
jeseni organizira sakuplja- 
nje i odvoženje krupnog 
otpada. Akcija je krenula 
10. rujna i kontejneri se 
postavljaju na uobičajenim 
mjestima, kao što je to bilo 
i u prethodnim akcijama. 


Kako nema mogučnosti da 
kontejneri budu postavljeni 
istovremeno na svim loka- 
cijama, mještani se mole za 
strpljenje, jer će svi doći na 
red i kontejneri će biti prije 
ili kasnije postavljeni u svim 
naseljima. 

PREDAVANJE ZA VINOGRADARE 


Prije početka ovogodišnje 
berbe grožđa, udruga vino- 
gradara Sv. Martin iz Jese- 
nja organizirala je u dvorani 
Doma kulture u Gornjem Je- 
senju predavanje za svoje čla- 
nove i ostale mještane. Teme 
predavanja bile su priprema 
za berbu, berba i prerada 
grožđa, a održala ga je Ja- 


sminka Šaško, mr. enolog. Na 
predavanju je gđa Šaško kroz 
video projekciju sudionoici- 
ma prenijela vlastita iskustva 
iz prakse u vezi s određiva- 
njem rokova berbe, načinu 
prerade bijelih i crnih sorti 
grožđa, postupku maceracije 
i taloženja mošta te odabiru 
i upotrebi kvasaca za vrenje. 


Kroz predavanje sudionici 
su se uključivali u raspravu i 
svojim pitanjima vezanim uz 
određenu temu, iznosili vla- 
stita iskustva. 

To je pokazalo da su teme 
sudionicima izuzetno intere- 
santne i prigodne.Organizaci- 
jom tog predavanja udruga 


| 


vinogradara želi potaknuti 
svoje članove i ostale mješta- 
ne da primjenom novih teh- 
nologija i potupaka kod pre- 
rade grožđa postignu još 
bolje rezultate kako bi vina 
bila što kvalitetnija, što je cilj 
svakog vinogradara. 


SUŠA IZAZVALA NESTAŠICU PITKE VODE U OPĆINI JESENJE 


Suša kakva u našim kra- 
jevima nije zabilježena pede- 
setak godina, prouzročila je 
nestašicu pitke vode i na po- 
dručju Općine Jesenje. Nedo- 
statak vode osjeća se u Cerju, 
zaselcima Cvrtili, Hercegi i Jar- 
čani u Donjem Jesenju, a sve 
teže je stanje ina vodovodnoj 
mreži u Gornjem Jesenju gdje 
su zbog nedostatka vode 
uvedene dnevne redukcije. 


Zaselci Sitari, Osredečki 
i Galovići privremeno su is- 
ključeni iz sustava kako bi se 
smanjila potrošnja, a voda 
im se dovozi vatrogasnom 


cisternom u njihove “stare“ 


rezervoare. Mještani zaselaka 
Cvrtili, Jarčani, Špoljari i Her- 
cegi organizirali su se i sami 
dovoze vodu iz sustava Do- 
njeg Jesenja koji je trenutno 
najstabilniji i za sada se ne 


“a 


osjeća potreba za uvođenjem 
mjera redukcije, ali naravno, 
uz maksimalne mjere šted- 
nje. 

Općina ulaže velike napo- 
re kako bi se ovo krizno stanje 
što lakše prebrodilo, plakati- 
ma su mještani obaviješte- 
ni o mjerama štednje vode. 
Svakodnevnim obilaskom 
terena otklanjaju se otkriveni 
kvarovi na mreži kojih je sada 


Z DRA TVIJ 

dšig Daje» 
s 

EO < 


A 


sve više zbog slijeganja tere- 
na uslijed velike suše, a veliko 
opterećenje za vodovodnu 
mrežu nastaje i kod zatvara- 
nja vode uslijed redukcija. | 
ovim putem mole se mještani 
da imaju razumijevanja za na- 
stalu situaciju te se pozivaju 
na maksimalnu štednju vode 
kako bi se svim zaselcima 
omogućila opskrba pitkom 
vodom. 

BICIKLIMA DO 
MARIJE BISTRICE 


Ranih jutarnjih sati 25. ko- 
lovoza šezdesetak = vjernika 
iz radobojske župe došlo je u 
Radoboj da bi nakon zajednič- 
ke molitve koju je predvodio 
župnik Ivica Bračun oko 4 sata 
krenulo biciklima prema Mari- 
ji Bistrici. Krećući se uobičaje- 
nom rutom, jer ovo je treće po 
redu hodočašće, od Radoboja 
preko Velike Vesi, Bedekovči- 
ne i Zlatar Bistrice hodočasnici 
-biciklisti stigli su u Mariju Bi- 


Nakon dolaska svih _sudi- 
onika «biciklističkog hodoča- 
šća» krenulo se na Križni put, 
a potom je uslijedilo ispovje- 
danje i odlazak u crkvu, gdje je 
održano euharističko slavlje. | 
ove godine zahvaljujući rado- 
bojskom župniku vlč. Ivici Bra- 
čunu i nekolicini župljanja za 
sudionike hodočašća pripre- 
mljen je ukusan obrok i okri- 
jepa, nakon čega je uslijedio 
povratak kućama. (R.M.) 


stricu oko 6 sati i 30 minua. 


PREDAVANJE 0 BERBI 


Iznadprosječno toplo vrijeme ove godine i suša kakva se ne 
pamti u našim krajevima pomaknut će termine berbe grožđa 
nekoliko tjedana ranije. Djelatnici savjetodavne službe KZZ-e, 
dipl.ing. agr. Sandra Majsec i dipl.ing agr. Nenad Kantoci na poziv 
predsjednika udruge vinogradara Jesenja, obišli su vinograde 
na tom području. Berba ranih sorti poput chardonnaya, pinota, 
silvanca već prvim danima mjeseca rujna. 

Visoki postoci šećera i visoke temperature uzrokuju nagli pad 
kiselina u grožđu pa će zagorski vinogradari ove godine morati 
ranije započeti berbu kako bi sačuvali arome kod određenih sorti 
loze. Zbog loših vremenskih uvjeta ova će godina biti zabilježena 
kao jedna od lošijih za vinogradare. Još uvijek relativno visoke 
temperature zahtijevaju brzu preradu grožđa i veliki trud kako 
bi se postigla željena kvaliteta vina. Preporuka je djelatnika 
savjetodavne službe da se berba vrši u ranim jutarnjim satima 
kada su temperature malo niže, a preradu grožđa izvršiti u što 
kraćem roku. 


PUTEVIMA ORHIDEJA 


Područje Općine Radoboj, konkretno gora Strahinčica sve 
više pozornosti dobiva zahvaljujući velikom broju samoniklih 
orhideja. Veliki doprinos tome dala je svojim istraživanjima i 
posebnom knjigom o Radobojskih otrhidejama prof. Ljiljana 
Voska Borovečki, koja i nadalje ulaže velike napore da se ta 
prirodna blagodat što bolje vrednuje i privuče što veći broj 
zainteresiranih. 


Prišlo se tako uređenju planinsko-poučne staze Putevima 
orhideja. Samu stazu uređuju djelatnici zaposleni na javnim 
radovima. Kroz informativne i edukativne sadržaje kao što 
su putokazi i oglasne ploče promicat će se prirodne ljepote 
našeg kraja kroz sadržaje koji će biti dostupni svim dobnim 
skupinama. (S. Sirovec) 

Gradsko društvo Crve- 
nog križa Krapina uz sugla- 
snost Općine, postavilo je 
spremnik za odjeću, obuću i 
igračke. 

Spremnik je postavljen 
u prizemlju Doma kulture u 
Gornjem Jesenju, pored ula- 
za u poštanski ured. U spre- 
mnik mještani mogu stav- 
ljati odjeću, obuću, igračke i 
ostali tekstil, koji im više nije 


potreban. Gradsko društvo 
Crvenog križa moli mještane 
da u spremnik stavljaju samo 
čistu i urednu odjeću i obuću 
upakiranu u najlonske vreće 
koja će nakon prikupljanja 
biti podijeljena potrebitima. 
Molimo mještane da se oda- 
zovu ovoj humanoj akciji i 
ovime pomognu onim obi- 
teljima kojima je takva po- 
moć potrebna. 


NOVI RADOBOJSKI 
PEJSAŽI 


U subotu 1. rujna u Ra- 
doboju su se po sedmi put 
okupili slikari amateri kako 
bi uz predstojeći Dan općine 
Radoboj dali svoj doprinos 
proslavi. U organizaciji Li- 
kovnog društva Ernest To- 
mašević iz Krapini okupilo 
se njih petnaestak iz Hrvat- 
skog zagorja, Međimurja, 
okolice Zagreba i Varaždina. 

Za razliku od prethod- 
nih godina, unatoč lošem 
vremenu, slikari su otišli na 
Radobojske Brege i u Ra- 
dobojski Orehovec, kako bi 
u prostorijama lijepo ure- 
đenih prostora Društvenog 
doma i Stare hiže stvarali 
nova djela. Nastalo je tako 
u tehnikama ulja na plat- 


nu, akvarela, tuša i pastela 
dvadesetak novih slika, koje 
će biti izložene prigodom 
obilježavanja ovogodišnjeg 
Dana općine. Uspjehu ovo- 
godišnjeg susreta, kao i ra- 
nijih najviše su doprinijeli 
djelatnici Upravnog odjela 
Općine pružajući gostima 
sve uvjete za nastanak što 
vrednijih slika. Slike su 
poklonjene Općini _Rado- 
boj i tako je obogaćen fond 
umjetničkih djela od kojih 
mnoga krase općinske pro- 
storije, a dio ih je poklonjen 
pojedincima i institucijama 
zaslužnim za kulturni, druš- 
tveni i gospodarski razvoj 
Radoboja. 


DAROVI ZA NAJMLAĐE UČENIKE 


Učenice i učenici prvih razreda OŠ Side Košutić Radoboj na 
početku njihovog školovanja dočekalo je ugodno iznenađenje. 
U ponedjeljak 3. rujna na poklon su dobili posebne olovke s naj- 
boljim željama za uspješno školovanje, općinskog načelnika An- 
đelka Topolovca. 


Općina se pobrinula i za djecu koja dolaze iz obitelji slabijeg 
imovinskog stanja osigurajući im besplatne udžbenike.(M.M.) 

TEMPERATURE | IZNAD 
PEDESET STUPNJEVA 


Ovogodišnje ljeto ostat će zabilježeno po vrlo visokim tem- 
peraturama. Vremenske prilike na području Radoboja ne može- 
mo uspoređivati u duljem vremenskom razdoblju, jer do pred pet 
godina nismo imali mogućnost bilježenja osnovnih pokazatelja o 
količini oborina i temperaturama. 


Tek nakon što je Udruga vinogradara i vinara «Radobojski 
pajdaši» kupila i postavila meteorološku kućicu takovi se podaci 
bilježe i zahvaljujući tome danas znamo da je u Radoboju 5. kolo- 
voza zabilježena temperatura na suncu 54“C, a u hladu 36*C. Isto 
je bilo 22. kolovoza, dok je 25. istog mjeseca bilo tek za jedan stu- 
panj manje. Ta tri dana stoga možemo zapamtiti kao najtoplija na 
našem području. 


Inače je temperatura u hladu tijekom srpnja i kolovoza iznad 
30% bila 27 dana, a na suncu iznad 50%C 7 dana. Najhladnije raz- 
doblje bilo je od 13. do 18. srpnja kada je najviša temperatura 
iznosila 29%C, a najniža svega 11“C. lako se na poljoprivrednim 
kulturama, voćnjacima i vinogradima jako osjetila suša, podaci 
govore da je u dva najtoplija ljetna mjeseca bilo ukupno 28 dana 
kada je pala bar kap kiše. Najviše je palo u noći od 31. kolovoza 
na 1. rujna 30,2 litre na metar kvadratni pa tako ukupne oborine 
od kraja ožujaka do kraja kolovoza iznose 388 litara, dok je lani u 
istom razdoblju palo 285 litara kiše po kvadratnom metru. Stoga 
je ovogodišnja suša većim dijelom i posljedica male količine obo- 
rina u prošloj godini.(vir) 


sx 
' . * . : ».. 
MUnatoč malim/količinamajoborinali p 
"gradarijsuluglavnomlzadovoljni količinom'ilkvalitetom/grožđa: 

UREĐENJE GROBLJA U RADOBOJU 


Nakon što je prošle godine obavljena rekonstrukcija javne 
rasvjete na Radobojskom mjesnom groblju, postavljanjem eko- 
loških rasvjetnih tijela ostale su oštećene staze, koje su nanovo 
asfaltirane tijekom ljetnih mjeseci ove godine. Detaljnim urbani- 
stičkim planom uređenja groblja predviđeno je izvođenje još ne- 
kih radova. Obavljene su pripreme za postavljanje više slavina za 
vodu na samom groblju, a predviđa se daljnja sadnja zelenila s 
ciljem ograđivanja samog groblja. Također predviđa se nova orga- 
nizacija prikupljanja i odvoza komunalnog otpada. Sortirat će se 
tako biorazgradiv otpad, kao što su ostaci vijenaca, košnje trave i 
uređenja zelenila od plastike i ostalog smeća. 


Ovim radovima radobojsko će groblje zadovoljiti sve uvjete 
odredbi zakonskih propisa, a zadovoljiti će se i poštivanje tradicije 
ukopa mrtvaca i održavanja grobnih mjesta. Na svima koji dolaze 
na groblje i održavaju grobove svojih pokojnika preostaje obveza 
pridržavanja odluke o komunalnom redu i održavanju groblja, jer 
će tako će i ubuduće radobojski Gaj ostati lijepo uređeno mjesto 
počivanja njihovih najdražih.(S. Sirovec) 


je'staze na radobojskom groblju. 
Bo E. znani 


Blagdan Velike Gospe i 
ovejegodinekod radobojske 
kapelice Majke Božje Lurdske 
okupio veliki broj vjernika. 

Od ranog jutra do pod- 
neva održavala su se svete 


BLAGDAN VELIKE GOSPE 


mise, a kao i uvijek do sada 
tu su postavljeni i brojni 
štandovi,ali su po prvi put za 
vjernike bili postavljeni sun- 
cobrani i klupe za sjedenje. 


S 
><a 

Jubilarno, 10. po redu po- 
dizanje klopoca koje organi- 
zira udruga vinogradara Sv. 
Martin iz Jesenja, održano je 
na vinorodnom brijegu Stra- 
Ža. 

Ove godine organizatori i 
domaćini koji na tom brijegu 
imaju svoje vinograde i klijeti, 
pripremili su bogati program 
za posjetitelje te manifestaci- 
je koja je iz godine u godinu 
sve posjećenija. Program je 
započeo svečanom misom 
kod klijeti obitelji Šoštarić, a 
predvodio ju je Rikardo Pataf- 


ta, gvardijan franjevačkog sa- 
mostana u Krapini. Na misi je 
blagoslovljena nova zastava 
udruge vinogradara; na njoj 
je lik svetog Martina čije ime 
udruga nosi. 

Nakon mise, svečana po- 
vorka krenula je na brijeg 
Straža gdje je blagoslovljen 
postavljeni klopotec. Zatim 
je uslijedio bogat kulturno- 
umjetnički program u kojem 
su sudjelovali: AKUD ,Žensko 
kazalište“ čije su članice pri- 
premile prigodan skeč i ne- 
koliko pjesama, harmonikaši 


Klopotec je blagoslovio Rikardo Patafa gvardijan franjevačkog sa- 


mostana u Krapini. 


Članice AKUD-a Žensko kazalište pripremile su prigodan skeč. 


s područja Jesenja zajednič- 
kim su nastupom izveli dvije 
pjesme, a nastupila je i mlada 
pjevačka nada Patricija Pek. 


U bogatom programu, za 
mnoge najuzbudljiviji trenu- 
tak bio je proglašenje vinske 
princeze čiji je izbor prvi puta 
organiziran ove godine. Titulu 
vinske princeze komisija, ko- 
jom je predsjedala prof. Ljer- 
ka Malogorski Dragoslavić, 
dodijelila je Jasni Maligec, a 
njezine pratilje su Mateja Ko- 
vačec i Darija Klasić. Vinskoj 
princezi i njezinim pratiljama 


novčane nagrade dodijelili 
su predstavnici firmi koje su 
u vlasništvu obitelji Ivana So- 
štarića. 

Nakon toga slijedio je do- 
mjenak i druženje svih oku- 
pljenih uz glazbeni program 
u kojem je uz Podvinčane kao 
gost nastupio Rajko Suhodo- 
Ičan. 


Generalni pokrovitelj ma- 
nifestacije koju je uz brojne 
ugledne goste posjetilo 350- 
ak posjetitelja je firma OPM 
koncept iz Zagreba. 


Ovogodišnja kuma klopocu bila je Marija Pavelka iz firme OPM kon- 


cept iz Zagreba. 


Dis 


4 


Duna 

NOVOSTI IZ OŠ SIDE KOŠUTIĆ RADOBOJ 


U prvi razred školske godine 2012./13. upisan je 41 učenik. U matičnoj školi u Radoboju 1. razred pohađa 21 učenik, u 
Područnom odjelu Jazvine je 10, au Područnom odjelu Šemnica Gornja također 10 prvaka. 


1. Roko Ban-Vukmano- 12. Dorijan Košutić 


vić 13. Tia Malarić 

2. Karlo Cerovec 14. Ivona Mikša 

3. Ivana Čerpes 15. Mihael Pospiš 

4. Nikola Čerpes 16. Rea Pospiš 

5. Patricija Draganić 17. Dominik Sajko 

6. Lorena Inkret 18. Mladen Sever 

7. Gabrijela Jurinjak 19. Petra Strahinec 

8. Luka Jurinjak 20. Magdalena Šalković 
9. Lara Kamenečki 21. Ana Cristina Tušek 


10. Leonardo Kamenečki 
11. Marko Kiseljak 


1.b PO Jazvine, učiteljica Ivanka Leljak 


1. Nika Dunaj 

2. Lana Topolovec 
3. Nina Topolovec 
4. Ivan Šalković 

5. Silvija Žun 

6. Helena Galović 
7. Mihael Borovečki 
8. Božidar Kiseljak 
9. Patrik Vincelj 

10. Kunštek Ivan 


| 


= 

_ 
__ 
= 
= 
= 


\ 

1. Teo Macan 

2. Nenad Horvat 
3. Matija Vuzem 

4. Sandy Cigula 

5. Mihael Risek 

6. Karla Lenard 

7. Lorena Macan 
8. Filip Tepuš 

9. Ema Oraić-Fazlić 
10. Mateja Tepuš 

KAJ U RIJEČI, PJESMI, SLICII PLESU Krapina 2012. 
JOS JEDAN USPJEH 
NAŠIH UČENIKA 


4. rujna 2012. go- 
dine u 18 sati u Maloj 
dvorani POU Krapina 
održana je manifestaci- 
ja Kaju riječi, pjesmi, slici 
iplesu Krapina 2012. 

Na natječaj za dječ- 
ji recital prispjela su 
92 literarna rada iz 15 
osnovnih škola. Prosud- 
beno povjerenstvo u 
sastavu Dunja Belošević 
(predsjednica), Štefica 
Leljak i i Magdica Šalko- 
vić (članovi) odabralo 
je 19 pjesama koje su 
izvedene na ovogodiš- 
njem recitalu. 


Našu školu pred- 
stavljala je Kristina Ko- 
šutić sa pjesmom Gde 
god bila (voditeljica je 
Ivana Frajzman). 

Osim literarnih ra- 
dova, prisustvovali 
smo i otvorenju dječje 
likovne izložbe na koju 
je pristiglo 368 radova. 
Komisija u sastavu Ve- 
sna Kunštek (predsjed- 
nica), Martina Vincelj i 
Tanja Cvetko (članovi) 
za javno je postavljanje izložbe odabrala 96 likovnih radova iz 17 
škola. Među njima su bili i radovi naših učenika koji su se iskazali 
iznimnom kreativnošću. To su radovi Ivice Medvedeca, Barbare 
Ivanković, Dominika Zrinščaka i Darije Galović (voditeljica je Mar- 
tina Vincelj). 


Čestitamo našim učenicima i želimo im mnogo uspjeha u dalj- 
njem radu. Ivana Frajzman, učiteljica hrvatskog jezika 


HRVATSKI OLIMPIJSKI DAN 


gale: Mio 
ša Ra 


I ove godine u našoj školi obilježili smo Hrvatski olimpijski 
dan, 7. rujna 2012. 

Učenici i učitelji predmetne nastave, pod vodstvom učitelja 
tjelesne i zdravstvene kulture Gordana Poslončeca, jedan su na- 
stavni sat posvetili ovoj hvalevrijednoj akciji koja se u našoj školi 
već tradicionalno obilježava raznim sportskim aktivnostima. No- 
seći bijele majice učenici i učitelji prisjetili su se da upravo ova 
boja simbolizira prijateljstvo i mir među ljudima, poštenu igru i 
timski rad u sportu. U duhu olimpizma učenici su s radošću su- 
djelovali u raznim sportovima: učenici petih i šestih razreda igrali 
su graničar, učenice sedmog razreda razgibavale su se uz aero- 
bik, dok su učenici igrali mali nogomet, a učenici osmog razreda 
igrali su košarku i mini nogomet. 

Svojim sudjelovanjem u sportskim aktivnostima učenici su 
još jednom pokazali da nije važno pobijediti, već sudjelovati i 
stjecati zdrave životne navike. Dijana Šalković 


DJEČJI KORZO U KRAPINI 


Folklorna skupina OŠ Side Košutić Radoboj pod vodstvom 
učiteljice Dragice Pospiš i ove je godine nastupila 2. rujna na 
Dječjem korzu u Krapini. 

U pratnji roditelja skupili smo se ispred oš Ljudevita Gaja 
zajedno sa polaznicima vrtića, škola i KUD-ova naše Županije. 
Uz koračnicu Limene glazbe Ilirci ikrapinskih mažoretkinja po- 
vorka je krenula do Trga gdje se svaki sudionik predstavio pje- 
smom, plesom ili recitacijom. Mi smo izveli koreografiju “Savila 
se bijela loza“. Uz Lorenine zvukove na harmonici poletjelo je 
naše kolo, a najmlađi su se poigrali grožđem. Kao što se ne- 
kad radilo, oprali su Anamariji noge i ona je u 'škafu' gazila po 
grožđu da poteče što prije mošt. 

Sretni i zadovoljni nastupom osladili smo se sokom i pere- 
cima, a gradonačelnik je učiteljici uručio priznanje za sudjelo- 
vanje. Folklorna skupina 


Učenici Osnovne škole Side Košutić Radoboj mogu se pohvaliti brojnim uspjesima tokom 
školske godine. Primjer su nam već sada bivši osmaši koji su svih osam godina školovanja 
završili s odličnim uspjehom. To su: Suzana Inkret, Antonela Potočki, Maja Cerovečki, Mia Ju- 
rinjak, Filip Mikša, Vida Špoljar, Tea Tušek. Učenici su na završnoj priredbi javno pohvaljeni te 
su dobili pohvalnice i knjige. Na svečanoj podjeli svjedodžbi učenica Suzana Inkret proglaše- 
na je učenicom generacije te je dobila zasluženu nagradu, knjigu i priznanje. 

Učenici svih razreda sudjelovali su u školskoj godini 2011. /2012. na brojnim natjecanji- 
ma te likovnim i literarnim natječajima: 

LIKOVNI NATJEČAJI: Čovjek čovjeku — Dani kajkavske riječi u Zlataru, Kaj u riječi, pjesmi, 
slici i plesu u Krapini, izložba pisanica u Krapini, Volim mlijeko — Dukat, izložba Tradicija i 
suvremenosti u muzeju Mimara (na izložbu uvršten rad Helene Haldek), Sferin natječaj u ga- 
leriji umjetnina grada Slavonskog Broda. 

LITERARNI NATJEČAJI: Dani kajkavske riječi u Zlataru, Kaj u riječi, pjesmi, slici i plesu u 
Krapini, Pjesnička nagrada Antun Mihanović u Klanjcu, Nagrada Side Košutić u Radoboju, 
Haiku dan Dubravko Ivančan u Krapini, Stjepan Kranjčić u Križevcima, Lovrakovi dani u Veli- 
kom Grđevcu, Natječaj Naklade Ljevak, Dječji festival u Zagrebu, Znam, hoću, mogu (nagra- 
du osvojila Lana Bistrović), Susret riječi u Bedekovčini, Najljepše pismo — natječaj Hrvatske 
pošte, Smotra dječjeg kajkavskog pjesništva Dragutin Domjanić u Sv. Ivanu Zelini (nagradu 
osvojila Maja Cerovečki), Dani Ksavera Sandora Gjalskog u Zaboku, Nagrada Ivica Kičmanović 
(nagradu osvojila Maja Cerovečki). 

ŽUPANIJSKA NATJECANJA: Lidrano 2012., vjeronauk, hrvatski jezik, kemija, fizika, geo- 
grafija, povijest, LIK (učenik Izidor Kamenečki dobio je nagradu), engleski jezik, matematika, 
prva pomoć. 

DRŽAVNA NATJECANJA: učenik Mihael Grmovšek sudjelovao je na natjecanjima iz mate- 
matike (treće mjesto) i kemije (16. mjesto). 

Da škola nije zaboravila na zapažene rezultate učenika i njihovih mentora, dokazano je 
susretom koji se održao u prostorijama škole 4. srpnja 2012. godine. Zahvaljujući ravnateljici 
Mileni Veseljak učenici su pristupili svečanosti zajedno s roditeljima i mentorima. Svojim do- 
laskom svečanost su uveličali učenici koji su osvojili prva tri mjesta na županijskim ili držav- 
nim natjecanjima te su nagrađeni vrijednim knjigama i pohvalnicama. 

Mihael Grmovšek (7. r.) pohvaljen je za osvojeno 3. mjesto na županijskom natjecanju iz 
hrvatskoga jezika, osvojeno 3. mjesto na državnom natjecanju iz matematike i 1. mjesto na 
međunarodnom matematičkom natjecanju ,,Klokan bez granica“ 

David Vuzem (7. r.) osvojio je 2. mjesto na županijskom natjecanju iz kemije i 3. mjesto 
na međunarodnom matematičkom natjecanju ,Klokan bez granica“ 

Alen Košutić (7. r.) osvojio je 1. mjesto na međunarodnom matematičkom natjecanju 
«Klokan bez granica“ 

Kristina Košutić (8. r.) postigla je uspjeh na literarnim natječajima (2. mjesto Mala na- 
grada Gjalski, 1. mjesto Pjesnička nagrada Antun Mihanović, sudjelovanje na Novigradskom 
proljeću, sudjelovanje na Hrvatskom dječjem festivalu, sudjelovanje na Danima kajkavske 
riječi u Zlataru) 

Suzana Inkret (8. r.) pohvaljena je za osvojeno 2. mjesto na županijskom natjecanju iz 
hrvatskog jezika 

Antonio Sajko (6. r.) osvojio je 3. mjesto na međunarodnom matematičkom natjecanju 
«Klokan bez granica“ 

Jelena Sajko (6. r.) osvojila je 2. mjesto na županijskom natjecanju iz matematike i 1. 
mjesto na županijskom natječaju Katastrofa i snaga zaštite i spašavanja. 

Učenici, roditelji i mentori nakon svečane podjele nagrada ostatak vremena proveli su u 
ugodnom druženju okrijepivši se hladnim napitcima i malom zakuskom uz razgovor, smijeh i 
želje da dogodine postignu iste, ako ne i bolje rezultate. Tamara Poljak 


€ 12 


Radobojsko-Jesejanski list br. 46 / Godina V. / 20. rujna 2012. 1, 


SV. MISA ZA POČETAK 
ŠK. GODINE 2012./2013. 


U ponedjeljak 3. rujna 2012. započela je nova školska go- 
dina za sve učenike osnovnih i srednjih škola. Tim povodom 
nakon uvodnih nastavnih sati u s početkom u 10 sati u crkvi 
Sv. Ivana Krstitelja u Gornjem Jesenju služena je sv.misa - Za- 
ziv Duha Svetoga. U tom euharistijskom slavlju zazvali smo 
Duha Svetoga da nam bude na pomoći u novoj školskoj i vje- 
ronaučnoj godini, kako bi nam dao snagu da se lakše nosimo 
s poteškoćama koje će doći pred nas. 

Na svetoj misi sudjelovali su svi učenici, učitelji, djelatnici 
i ravnateljica naše škole. Svetu misu predvodio je pater Josip 
Krčmar, koji je prisutnima uputio prigodnu riječ pozvavši sve 
da ozbiljno shvate svoje obveze i da marljivim radom uspješ- 
no dočekaju kraj godine. Ova misa je također i zahvala Bogu 
za sve dobro u našim životima i životima naših bližnjih. (etv) 


POČETAK ŠKOLSKE 
GODINE 2012./2013. 


Dana 3.rujna 2012. započela je još jedna školska godina. 
Godina u kojoj 105 učenika polazi OŠ Gornje Jesenje. 


Najbrojniji razred sa 18 učenika je 7.r,a najmanje učenika 
njih devetoro polazi 8.r. Ispred škole učenike i njihove rodite- 
lje pozdravila je ravnateljica Ljerka Malogorski Dragoslavić i 
zaželjela svim učenicima uspjeh u radu i učenju u novoj na- 
stavnoj godini. 

Nakon pozdravnih riječi ravnateljice, učenici po razredi- 
ma zajedno sa svojim razrednicima zaputili su se u učionice 
te krenuli s nastavom prvog nastavnog dana. (etv) 


ĐACI PRVACI 
KULTIT 


U velike školske klupe po prvi puta su sjeli đaci prvaci. Kao 
prvo da ih predstavimo. Ima ih 12, osam djevojčica i 4 dje- 
čaka. To su Roko, Anamarija, Anđelina, Dora, Ana, Mateo, 
Marina, Josipa, Oliver, Lorena, Adrian i Natalija. Prvi nastavni 
dan stigli su u pratnji svojih roditelja. Na početku školovanja 
pozdravila ih je ravnateljica. 


Pitali smo ih kako im se sviđa boraviti u našoj školi u pr- 
vom radnom školskom tjednu. Bili su puni utisaka. Učiteljica 
im je super. Neki od njih jako vole hrvatski jezik i njemački 
jezik. Svi su jednoglasno rekli da im je hrana u školskoj kuhinji 
super i da je jako fina. Ali najviše ih raduje trčanje po školi i 
gledanje velikih kornjača i zlatnih ribica u školskim akvariji- 
ma. (etv) 


Učenici OŠ.Gornje Jesenje dana 10.09.2012.godine obilje- 
žili su Hrvatski olimpijski dan pješačenjem u zaselak Donje 
Jesenje. Taj dan organizirao je prof. tjelesne i zdravstvene kul- 
ture Radovan Cesarec uz pomoć ostalih učitelja. 


Dolaskom u školu učenici, obučeni u bijele majice, gru- 
pirali su se po razredima i krenuli u Donje Jesenje u pratnji 
učitelja. Putem su fotografirali bilježili sve što se događalo 
kako bi mogli napraviti izvješća i prezentaciju obilježavanja 
ovog dana. 

Dolaskom na igralište učenici su se okupili i saznali nešto 
više o Hrvatskom olimpijskom danu od učenica 8.razreda Iva- 
ne Ravenski, Sare Gašparić i Marije Cvrtila. Nakon što su nešto 
naučili o Olimpijskom pokretu i povijesti Olimpijskih igara 
slijedio je doručak. Nakon doručka krenulo se sa sportskim 
igrama koje su bile vrlo zanimljive. 

Učenici su proveli su lijep dan u druženju s prijateljima i 
učiteljima igrajući razne sportske igre. Nadamo se da će se taj 
dan obilježiti i slijedeće godine. 

Željka Cvilko, Ivana Ravenski, Ana Draganić i Marija Cvrtila (8.r) 

EMOS PROMETU NASLOV PRVAKA 


Za ovogodišnje natjecanje o okviru malonogometne lige pri- 
javilo se ukupno 16 ekipa, pod različitim nazivima od kojih neki 
za širi krug zainteresiranih ostaju nepoznanica koga predstavljaju 
i što im sam naziv znači. No, to je manje važno. Bitno je da više od 
150 mladih tijekom ljeta znaju da će dan dva u tjednu provesti na 
igralištu i da će se baviti sportom. 


Za one koji nisu bili među više stotina gledatelja i navijača evo 
naziva svih ekipa koje su se borile za naslov prvaka: City Boys, Aso 
Ponos, Kolobit, EMOS Promet, Lepajci Velika Ves, Šumski gujdeki, 
Šemnica Gornja, DVD Jazvine, GT Rosi, Paradiso, IPA Zabok, Dun- 
do Promet, Spilmaheri, EL Ninjo, Twitter, Deopalsan. Eto za neke 
znamo da predstavljaju određenu firmu ili mjesto, ali koga pred- 
stavljaju i od kuda dolaze na primjer City Boysi, EL Ninjo, Twitteri i 
njima slični teško će vam biti dokučiti. 

Evo sada prikaza završnog dijela natjecanja. Posljednje kolo 
po skupinama odigrano je 26. lipnja i do tada se nije znalo tko 
su putnici u završnicu. City Boys su u prvoj utakmici izgubili od 
ekipe Lepajci Velika Ves 2:3 i prokockali su priliku za osvajanja pr- 
vog mjesta. U drugoj utakmici momčad DVD Jazvine izgubila je 
od Kolobita 1:3. Slijedio je susret između Aso Ponosa i Šumskih 
gujdeka, koji je igračima Aso Ponosa zahvaljujući pobjedi od 1:0 
donio prvo mjesto u Prvoj skupini. U posljednjoj utakmici te sku- 
pine Emos Promet pobjeđuje Šemnicu Gornju 4:1. U toj su skupini 
tri ekipe na kraju imale isti broj bodova pa je na temelju gol razlike 
drugo mjesto pripalo Kolobitima, treće Emos Prometu, a četvrto 
City Boysima. 

Završni dio natjecanja održan je 28. lipnja, a postignuti su slije- 
deći rezultati: Aso Ponos - Dundo Promet 3:2, Kolobit - IPA Zabok 
1:0, Emos Promet - Paradiso 4:1 i City Boysi - GT Rosi 7:6. 


U polufinalu su se susreli: Also Ponos i Emos Promet. Utakmica 
je završila 1:1,ali je zahvaljujući odličnom golmanu nakon pucanja 
penala otišao Emos Promet rezultatom 4:3. U drugoj polufinalnoj 
utakmici sastaju se Kolobit i City Boys i ona završava neriješeno 
3:3, a nakon raspucavanja u finale odlazi Kolobit koji pobjeđuje sa 
6:4. 

I utakmica za treće mjesto odlučivala se izvođenjem kaznenih 
udaraca. Uspješnija je bila ekipa Aso Ponosa koja je slavila protiv 
City Boysa 3:2. 


Emos Prometa i Kolobita. 
lako je utakmica bila vrlo 
zanimljiva, završila je bez 
zgoditaka i o pobjedniku 
su odlučivali penali. Vratar 
Emosa, Dejan Poljak, opet 
je bio junak susreta i zahva- 
ljujući njegovim obranama 
Emos Promet pobjeđuje re- 
zultatom 3:2 i osvaja titulu 
pobjednika Malonogomet- 
ne lige 2012. godine. 


Uz prvoplasiranu ekipu 
zaslužene nagrade primili 
su najbolji strijelac: Dražen 
Lončar iz ekipe Kolobiti koji 
je proglašen i najboljim 
igračem, te najbolji golman 
Dejan Poljak iz ekipe Emos 
Promet. (Mateja Toplovec) 


Dražen ma 
bolji strijelac : 
Dejanipoljak/najbolji golman! 


IGRALIŠTE I U 
RADOBOJSKOM STRAHINJU 


U Radobojskom Strahinju Uslijedit će postavljanje 
osigurano je zemljište za iz- = zaštitne mreže oko terena te 
gradnju igrališta, pa je Općina predaja na korištenje stanov- 
Radoboj krenula u realizaciju —nicima ovog naselja koji će 
projekta. Obavljeni su ze- tako dobiti novo mjesto oku- 
mljani radovi, teren nasipan  pljanja i mogućnost organi- 
kamenim materijalom, te pri- — zacije sportskih susreta. 
premljen za asfaltiranje. 


USPJEŠNO SPORTSKO LJETO 
U JAZVINAMA 


Najzanimljivija sportska manifestacija u organizaciji Šport- 
sko kulturne udruge građana Josip Poljak Jazvine i ovog je lje- 
ta bila malonogometna liga. 


No nisu izostala ni ostala natjecanja kao što su odbojka 
na pijesku, malonogometni turnir za djecu te revijalni susret 
u malom nogometu između oženjenih i neoženjenih Bregov- 
čana. 


BIRANA I NAJLJEPŠA SPORTAŠICA 


Sada već tradicionalno ŠKUG Josip Poljak organizirala 
je malonogometni turnir za djecu te natjecanje u odbojci 
na pijesku za žene. 


Iz cijele Krapinsko zagorske županije na turnir za najmlađe 
nogometaše prijavilo se ukupno deset ekipa, što je najviše do- 
sada. Natjecanje je bilo organizirano u dvije skupine, a prvopla- 
sirane ekipe igrale su za poredak od prvog do četvrtog mjesta. 

Prvo mjesto pripalo je I. ekipi Zagorca, koja je u finalu pobi- 
jedila Rudar iz Mihovljana 2:1. Drugoj ekipi Zagorca pripalo je 
treće mjesto nakon pobjede nad momčadi Javora 3:2. 

Za najboljeg igrača proglašen je Antonio Majceni, najbolji 
golman bio je Ivan Cerovečki, najbolji strijelac Matija Bobek, a 
najbolji tener Mladen Ferk. 

Za natjecanje u odbojci na pijesku prijavilo se pet ekipa. Ve- 
liki broj gledatelja uživao je u atraktivnosti igre i samih igračica 
što je pridonijelo i izboru najljepše. 

Nakon odigranih susreta prvo je mjesto pripalo ekipi Prva- 
kinje, druga je bila ekipa Bobovja, a treće su bile Gimnazijalke. 


Za najljepšu igračicu izabrana je Lucija Peček.(M_.T.) 


Sve atraktivniji sport: Odbojka na pijesku. 

OŽENJENI NEPOBJEDIVI 


Tradicionalni nogometni susret između oženjenih i neoženje- 
nih Bregovčana ove je godine održan, uz svečanost otvaranja Sta- 
re hiže, na ledini gdje je ta tradicija i pred više godina i započela. 

Uz veliki broj navijača utakmica je završila neriješeno, ali su 
oženjeni bili bolji prilikom izvođenja kaznenih udaraca i pobijedili 
sa 3:1. Neoženjeni će tako još jednu godinu čekati na pobjedu, na- 
ravno ako u među vremenu ne odu među oženjene. 

Jednako zanimljiva bila je i uvodna utakmica između članica 
Ženskog nogometnog kluba Pregrada i Bregovljanskih zetova. Ze- 
tovi nisu bili kavaliri i pobijedili sa 6:3. Mještani Radobojskih Brega 
još su jednom pokazali sposobnost organiziranja zanimljivih sadr- 
žaja uz sudjelovanje velikog broja kako muških tako i žena. 

Susret je završio druženjem uz Staru hižu, koja će biti mjesto 
novih okupljanja i omogućiti mještanima održavanje različitih ak- 
tivnosti. (M.T.) 


= = —.— 


> 


Nogometašice iz Pregrade i Bregovljanski zetovi. 


Oženjeni su nakon izvođenja penala ostvarili još jednu pobjedu. 


NOVI SJAJ NOGOMETNOG IGRALIŠTA 
U RADOBOJU 


Ulazak NK Radoboja u završnicu natjecanja za Kup Hrvatske 
2011. godine uz zapaženi sportski uspjeh donio je i novosti 
na daljem uređenju sportskog terena u Radoboju. Zahvaljujući 
Općini Radoboj i radnicima koji su zaposleni na javnim radovi- 
ma tijekom ljeta učinjeno je mnogo toga na stvaranju povolj- 
nijih uvjeta treniranja i odigravanja utakmica. 


Uređene su tako klupske prostorije, obojena ograda oko 
igrališta i postavljeni stolci na tribine, koje su obojene u služ- 
benu žutu boju NK Radoboj. Dobara igra očekuje se od nogo- 
metaša, a bodrenje u što većem broju od gledatelja. (S.S.) 


Novo obojene sjedalice ikuređena E 
tribinaluzigrališteNK Radoboj. 

KADA, GDJE, | PROTIV KOGA? 


EKIPE NK RADOBOJ DO KRAJA JESENSKOG DIJELA NATJECANJA IGRAJU SLIJE- 


DEĆE UTAKMICE: 


SENIORI: 

NEDJELJA: 23. RUJNA: RADOBOJ - STRAŽA; Početak u 16 sati 

NEDJELJA: 30. RUJNA: OMLADINAC - RADOBOJ; Početak u 16 sati 
NEDJELJA: 7. LISTOPADA: RADOBOJ - TONDACH; Početak u 16 sati 
NEDJELJA: 14. LISTOPADA: KLANJEC - RADOBOJ; Početak u 15,30 sati 
NEDJELJA: 21. LISTOPADA: RADOBOJ - RUDAR (D); Početak u 15,30 
NEDJELJA: 28. LISTOPADA: RUDAR (M) - RADOBOJ; Početak u 14,30 sati 
NEDJELJA: 3. STUDENOGA: RADOBOJ - STUBICA; Početak u 14 sati 
NEDJELJA: 11. STUDENOGA: ZAGOREC (VT) - RADOBOJ; Početak u 14 sati 
NEDJELJA: 18. STUDENOGA: RADOBOJ - INKOP; Početak u 13,30 sati 


JUNIORI: 

SUBOTA: 22. RUJNA: STUBICA - RADOBOJ; Početak u 16 sati 

SUBOTA: 29. RUJNA: RADOBOJ - INKOP; Početak u 16 sati 

SUBOTA: 6. LISTOPADA: MLADOST - RADOBOJ; Početak u 16 sati 
SUBOTA: 13. LISTOPADA: RADOBOJ - OROSLAVJE; Početak u 15.30 sati 
SUBOTA: 20. LISTOPADA: JEDINSTVO - RADOBOJ; Početak u 15.30 sati 
SUBOTA: 27. LISTOPADA: RADOBOJ - TONDACH; Početak u 15.30 sati 
SUBOTA: 3. STUDENOGA: IVANČICA - RADOBOJ; Početak u 14 sati 
SUBOTA: 10. STUDENOGA: RADOBOJ - PREGRADA; Početak u 14 sati 
SUBOTA: 17. STUDENOGA: RUDAR (M) - RADOBOJ; početak u 13.30 sati 


PIONIRI: 

SUBOTA: 22. RUJNA: RADOBOJ - VATROGASAC; Početak u 14 sati 
SUBOTA: 29. RUJNA: OMLADINAC - RADOBOJ; Početak u 14 sati 

SUBOTA: 6. LISTOPADA: RADOBOJ - STRAŽA; Početak u 14 sati 

SUBOTA: 13. LISTOPADA; ZAGOREC (VT) - RADOBOJ; Početak u 13.30 sati 
SUBOTA: 20. LISTOPADA: RADOBOJ - LOBOR; Početak u 13.30 sati 
SUBOTA: 27. LISTOPADA: RUDAR (D) - RADOBOJ: Početak u 13.30 sati 
SUBOTA: 3. STUDENOGA: RADOBOJ - MLADOST (B); Početak u 12 


MLAĐI PIONIRI: 

NEDJELJA: 23. RUJNA: RADOBOJ - ZAGOREC (VT); Početak u 10 sati 
NEDJELJA: 30. RUJNA: STUBICA - RADOBOJ: Početak u 10 sati 
NEDJELJA: 14. LISTOPADA: RADOBOJ - OMLADINAC; Početak u 10 sati 
NEDJELJA: 21. LISTOPADA: RUDAR (D) - RADOBOJ: Početak u 10 sati 
NEDJELJA: 28. LISTOPADA: RADOBOJ - INKOP: Početak u 10 sati 
NEDJELJA: 4. STUDENOGA: SLOGA - RADOBOJ: Početak u 10 sati 


LIMAČI: 

SUBOTA: 22. RUJNA: OMLADINAC - RADOBOJ; Početak u 11 sati 
SUBOTA: 6. LISTOPADA: RADOBOJ - STRAŽA; Početak u 11 sati 
SUBOTA: 13. LISTOPADA: PREGRADA - RADOBOJ; Početak u 11 sati 
SUBOTA: 20. LISTOPADA: RADOBOJ - ZAGOREC; Početak u 11 sati 
SUBOTA: 27. LISTOPADA: TOPLICE - RADOBOJ, Početak u 11 sati 
SUBOTA: 3. STUDENOGA: RADOBOJ - JEDINSTVO; Početak u 10.30 sati 


VETERANI: 

PONEDJELJAK: 24. RUJNA: RADOBOJ - KLANJEC; Početak u 16.30 sati 
PETAK: 28. RUJNA: MLADOST (MB) - RADOBOJ; Početak u 16.30 sati 
PONEDJELJAK: 1. LISTOPADA: RADOBOJ - PREGRADA; Početak u 16.30 sati 
PONEDJELJAK: 8. LISTOPADA: ZAGOREC - RADOBOJ; Početak u 16.30 sati 
PONEDJELJAK: 15. LISTOPADA: RADOBOJ - VATROGASAC; Početak u 16 sati 
PONEDJELJAK: 22. LISTOPADA: JEDINSTVO - RADOBOJ; Početak u 16 sati 
PETAK: 26. LISTOPADA: RADOBOJ - STRAŽA; Početak u 16 sati 


ČETIRI BODA IZ ČETIRI 
SUSRETA 


Nogometaši Radoboja uspješno su startali u novu 
natjecateljsku sezonu. Na startu su u Krapini protiv 
Zagorca odigrali 1:1, da bi u drugom kolu u Radoboju 
pobjedili Jedinstvo 4:1. No tada su uslijedila dva po- 
raza; u Novom Golubovcu od SCHiedla 0:1 i u Zaboku 
od Mladosti 0:3. Tako se Radoboj trenutno nalazi sa 4 
osvojena boda na devetom mjestu prvenstvene ljestvi- 
ce. 


Radobojski nogometaši nisu bili uspješni ni u kup natjeca- 
nju. Nakon što su susret u prvom kolu dobili bez borbe, jer im 
je protivnik odustao od natjecanja u drugom su kolu izgubili 
nakon izvođenja kaznenih udaraca od Mladosti u Zaboku jer 
je nakon 90 minuta igre bili 1:1. 

U prva tri kola najbolja radobojska ekipa bili su pioniri 
koji su ostvarili tri pobjede. Od ove godine u redovito natje- 
canje uključili su se i limači 


Na startu natjecanja u Radoboju je pobjeđeno Jedinstvo iz Svetog 
Križa Začretja. 


U prošlom broju Radobojsko-Jesejanskog lista u tekstu pod naslo- 
vom “GAL-MAL POBJEDNIK" nenamjernom je pogreškom krivo napisa- 
no ime najboljeg golmana. Umjesto ZDENKO trebalo je pisati ZDRAVKO 
KOŠUTIĆ. Isprika ZDRAVKU i čitateljima. 


OTVORENA STARA HIŽA 


Mještani Radobojski Brega godinama su čekali da dobiju 
mjesto okupljanja, organizaciju pojedinih aktivnosti i druženja. 
Želja im se ispunila u subotu 18. kolovoza 2012. godine kada sui 
prigodnom svečanošću završeni radovi na uređenju potrebnog 
prostora i dječjeg igrališta uz sam objekt. 


Prostor za održavanje društvenih aktivnosti na Radobojskim 
Bregima spoj je tradicionalne gradnje i današnjih potreba ure- 
đenja prostora za okupljanje građana. Na inicijativu načelnika 
Općine Radoboj Anđelka Topolovca, koji je oko sebe okupio ak- 
tiviste Radobojskih Brega: Janka, Cveta, Stjepana Poljaka, Miju 
Poljaka, Dragutina Kiseljaka, Josipa Toplovca i druge članove 
Športsko kulturne udruge građana Josip Poljak, kupljena je stara 
drvena kuća, izgrađeni su temelji i uz dijelove moderne gradnje 
montirana je obnovljena stra hiža. 


U njoj su moderno uređeni prostori za održavanje sastanaka, 
a odvijanje rada udruga građana te za odvijanje poslovnih ak- 
tivnosti. Opremljena je modernim namještajem i računalskom 
opremom zahvaljujući donaciji Narodnih novina i već služi na- 
mijenjenoj svrsi. 

Na otvaranju su se, kakoje to uobičajeno, okupili brojni uzva- 
nici i ljudi koji su na bilo koji način pomogli ostvarenje ovog pro- 
jekta. Bili su tu među brojnim mještanima saborski zastupnici 
Dunja Špoljar i Marijan Škvarić, pomoćnik ministra pomorstva, 
prometa i infrastrukture Jasnim Krizmanić, glavni savjetnik mini- 
stra Igor Cigula, dožupan Anđelko Ferek Jambrek, te član uprave 
Hrvatskih šuma Ivan Ištok. Lijepo uređen i funkcionalni objekt 
otvorio je Jasnim Krizmanić uz blagoslov radobojskog župnika 
vlč. Ivice Bračuna. 


Ovaj objekt predstavlja primjer tradicionalne hrvatske i za- 
gorske arhitekture s kraja 19. stoljeća, ali i život i običaje naših 
predaka. Tijekom posljednjih godina Općina Radoboj svoje po- 
tencijalne razvojne programe usmjerava na pripremu i proved- 


Na otvaranju Stare hiže uz ugledne goste okupio se i veliki broj mje- 
štana. 


“ATTETE 


Najmlađi su dobili svoje mjesto. 


Unutrašnjost Stare hiže opremljena je zahvaljujući donaciji Narodnih 
novina. 


bu projekata usmjerenih na turistički razvoj svog područja. Ta- 
klo je pri kraju projekt uređenja Zavičajne zbirke u što je do sada 
uloženo oko 2,5 milijuna kuna, uređenje Pokazno edukacijskog 
centra je također pri kraju, no tradicijska Stara hiža je prvi u nizu 
potpuno dovršenih projekata 


Mještani Radobojski Brega i ovom su prilikom pokazali svoje 
organizatorske sposobnosti. Uz aktivnosti na samom otvaranju 
Stare hiže organizirane su i tradicionalne sportske spelancije, a 
sve je to začinjeno kotlovinom, gulašom i pijačom.(M.M.) 


Brojnost posjetitelja nije izostalo ni na terenu gdje su se za prestiž borili 
oženjeni i neoženjeni. 


Zbog brojnih događaja tijekom ljetnih mjeseci o koji- 
ma izvještavamo, u ovom broju izostala je rubrika “Prohu- 


jala vremena na radobojskom području". 


